《大江东去 送段伯文赴太平帅府经历》
明代·陶安

紫薇香冷，着风生银翰，月筛朱箔。面有长淮清润气，培以老成才学。

菡萏波澄，琼花雾敛，梦跨扬州鹤。案尘不染，声华飞动台閤。

天上妙选仙官，牙绯恩重，婉画清油幕。坐对江山雄丽处，依旧太平城郭。

令肃貔貅，欢腾鸡犬，千里苏民瘼。云间路阔，一樽试为君酌。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。